Առաջին հերթին՝ մեր սպասարկման որակը շատ բարձր մակարդակի վրա է դրված եղել ի սկզբանե: Եվ դա այն պարզ պատճառով, որ «Ավիադրոմ»-ը Եվրոպայում հիմնված ու այնտեղ էլ կայացած ընկերություն է: Ըստ այդմ, հայաստանյան գրասենյակում եվրոպական են թե աշխատանքային մթնոլորտը, թե պայմանները, թե անձնակազմի սպասարկումը: Թիմը երիտասարդ է , թիմի անդամները Եվրոպայում թրեյնինգներ են անցնում և վերադառնալիս մի ուրիշ ոգևորությամբ սկսում աշխատել այստեղ: Մարդիկ, ովքեր առաջին անգամ են մեզ մոտ, ասում են՝ կարծես հայտնվել ենք փոքրիկ Եվրոպայում. նման տպավորություն է: Մենք դրանից իհարկե շատ ենք ուրախանում: Մեր առաջարկն ուղղակի ուրիշ է: Մեր պայմանագրերը նույնպես այլ են: Եվ դա նորից նույն պատճառով: Ու քանի որ Եվրոպայում մեծ քանակությամբ վաճառք ունենք, ապա այլ են նաև մեր ծառայությունների գները. դրանք ավելի մատչելի են: